Lock, Stock and Two Smoking Barrels

Lock, Stock and Two Smoking Barrels (euskaraz Itxi, Bildu eta Bi Kupel Keetsu) 1998ko Guy Ritchie britainiar zinema zuzendariaren thriller-komedia filma bat da.

Filma hau 2000ko Snatch filmaren aurrekaria izan zen, hura jada diru aurrekontu handia izanik mundu mailan ohiartzun handiagoa izan zuelarik, bertan filma honetan oinarrizkoak diren aktore batzuk errepikatu zirelarik: Jason Statham edota Vinnie Jones. Bestalde, 2000an filma honetan oinarritutako Lock, Stock... telesaila estreinatu zen.

Filma honetako eszena ezagunenetakoa Hundred Mile High City abestiaren doinuaz pertsonaia nagusiak poliziak atzetik jarraika dituztela eta Londresko kaleetan barna korrika ihes egiten dueteneko hasierako eszena da.

Argumentoa 

Bacon, Soap, Tom eta Eddy (Jason Statham, Dexter Fletcher, Jason Flemyng eta Nick Moran) umetatik lagunak diren Londres hiriko gazte batzuk dira. Egun batez denen artean 100.000 libera elkartu eta Harry "Aizkora" Lonsdale (P. H. Moriarty) izeneko auzoko jauntxoarekin "brag hiru kartetara" izeneko karta jokoan jokatzeko hitzordua egiten dute. Halere Harryk bere bizkarzaina den Barry "Baptista" (Lenny McLean) delakoaren bidez Eddy karta jokoan oso trebea dela jakingo du, hortaz Harryk karta jokoa aldez aurretik azpijokoaz baliatuz moldatu egiten du. Honela Eddyk jokoa galtzean, Harryk adiskide taldea 500.000 libera aste bateko epean emateko behartzen du. Harryk lagun taldeak aste baten buruan milioi erdi libera bereganatzeko aukera gutxi dituela badakienez, Eddyren aurkako mendeku pertsonal bati ekingo dio. Barry "Baptistak" Eddyri zorra kitatu gabe iragaten den egun bakoitzeko bere lagunetako bati hatz bat ebakiko diola ohartarazten dio.

Aktoreak 
 Jason Flemyng: Tom
 Dexter Fletcher: Soap
 Nick Moran: Eddy
 Jason Statham: Bacon
 Steven Mackintosh, Winston
 Sting: JD
 Nick Marcq: Charles
 Vinnie Jones: Chris
 Lenny McLean: Barry "Baptista"
 Steve Sweeney: Plank
 Peter McNicholl: Chris semea
 Suzy Ratner: Gloria
 P. H. Moriarty: Harry "Aizkora" Lonsdale
 Stephen Marcus: Nick "Greziarra"
 Vas Blackwood: Rory Breaker
 Frank Harper: Diamond Dog
 Alan Ford: Alan
 Victor McGuire: Gary
 Jake Abraham: Dean
 Rob Brydon: trafiko zaindaria
 Danny John-Jules: tabernaria

Ikus gaiera 
 Snatch (Guy Ritchie, 2000)

Kanpo estekak 
 Lock, Stock and Two Smoking Barrels filmaren IMDBko fitxa ikusgai 
 Lock, Stock and Two Smoking Barrels filmaren trailer edo iragarkia ikusgai 

Guy Ritchiek zuzendutako filmak
Erresuma Batuko filmak
Ingelesezko filmak
Thrillerrak
Karta jokoei buruzko filmak
Londresen girotutako filmak
Gangster filmak
Kultuzko filmak
1998ko filmak